ڈھینگ

ڈھینگ جٹ قبیلہ کی شاخ ہے۔
 
کلو جٹ اور ڈھینگ جٹ ایک ہی قبیلہ ہے۔ بہت زیادہ جوان اورلمبے قد کی وجہ سے اس قبیلہ کے بڑے بزرگ کو ڈھینگ پنجابی میں ٹینگھ کہا جانے لگا۔ اور اس بزرگ کی اولاد ڈھینگ سے موسوم ھوگئی۔  یہ ڈھینگ جٹ گورداسپور کے جٹ ہیں اور وہاں اس گوت کے مختلف گاوں تھے جن میں سرفہرست جھروڑ تھا۔  ڈھینگ قبیلہ پورے پنجاب میں تھوڑی بہت تعداد میں پھیلا ھوا ہے

ڈھینگ جٹوں کا ایک قبیلہ یا گوت ھے۔جو کلو اور کاہلوں جٹوں کے قرابت دار اور بھائی بند ہیں۔ ڈھینگ ایک سورج بنسی جٹ قبیلہ ہے۔ ڈھینگ کلو اور کاہلوں ایک ہی نسب اور ماخذ رکھتے ہیں ۔

نسلیاتی تاریخ
ڈھینگ کلو کاہلوں  مہاراجہ بکرم اجیت کے بیٹے راجہ جگردیو یا جگدیو کی نسل سے ہیں۔  متعدد تاریخی کتب میں مہاراجہ بکرم اجیت کو پرمار یا پنوار اور چندر بنسی لکھا گیا ہے۔جبکہ مہاراجہ بکرم اجیت سورج بنسی خاندان سے تعلق رکھتے تھے اور پنوار خاندان سورج بنسی کی شاخ اگنی کل یا اگن بنس سے ھے۔بعض محققین کے خیال میں مہاراجہ بکرم اجیت کا تعلق تومر یا طور خاندان سے تھا جو کہ ایک سورج بنسی جٹ قبیلہ ہے۔

ڈاکٹرلال_بخش_نائچ_ لکھتے ہیں،

جٹ قبائل کی تاریخ اور شجروں کے عالم اور ماہر آریا تاریخدان ڈاکٹر لال بخش نائیچ ملہی جٹ کے مطابق ڈھینگ جسے سندھی اور جدگالی زبان میں ڈھنگ یا ڈھرنگ کہا جاتا ھے ایک بہت قدیم اور بڑا سورج بنسی جٹ قبیلہ ھے۔سندھ میں پنوں عاقل گھوٹکی کندھکوٹ ڈھنگ ملوک  بلوچستان میں جھٹ پٹ سبی ڈاور لسبیلہ مکران کے علاقوں میں ڈھینگ جٹ کی آل واولاد آباد ھے جہاں انکو ڈھنگ یا ڈھرنگ کہا جاتا ھے۔اسکے علاوہ ڈاکٹر لال بخش کیمطابق یہ قبیلہ ایران کے علاقے کرمان سیستان چاہ بہار اور دشت لوط میں بھی ھے ۔پنجاب میں ملتان ڈویزن بہاولپور،بہاولنگر رحیم یارخاں سرگودھا ،فیصل آباد سیالکوٹ ڈویزن مین بھی آباد ھے۔ تاریخدان ڈاکٹر لال بخش نائیچ ملہی جٹ کے مطابق ڈھینگ جسے سندھی اور جدگالی زبان میں ڈھنگ یا ڈھرنگ کہا جاتا ھے ایک بہت قدیم اور بڑا سورج بنسی جٹ قبیلہ ھے۔جوکہ پورےپاکستان سندھ  پنجاب اور بلوچستان تک پھیلا ھوا ھے۔ڈاکٹر لال بخش نائیچ کے روایت کردہ شجرہ کے مطابق سرویا اور ملہی جٹ سے طورخاندان سے راجہ بکرماجیت اور ان سے راجہ جگدیو یا جگردیو اور اس سے آگے کاہلوں اور کلو ہیں اور کلو سے ڈھینگ جٹ قبیلہ ھے۔ ڈاکٹر صاحب کے بیان کردہ شجرہ یا کرسی نامہ کے مطابق ڈھینگ جٹ کے بیٹے لیلو جام جھروڑ، جاواہا، جھوجھا، ڈہنگ ملوک ،چھاچھڑ  اور ڈھینگان تھے۔ ڈھینگان کا بیٹا بھرگو اور اسکا بیٹا کڑکوڑی تھا۔
جھروڑ کے ڈھینگ جٹوں کے پاس جو انکا شجرہ نسب یا کرسی نامہ محفوظ ہے اس کے مطابق کلو سے ڈھینگ اس سے چودھری لیلو اس سے چودھری پھما اور پھما سے نارنگ اور اس سے ادو اور چودھری ادو سے تین بیٹے جام ،وریام ،اور سام۔
جام اور وریام کی نسل سے موضع جھروڑ کی ڈھینگ جٹ برادری ہے جو کہ سمندری اور حاصلپور وہاڑی مظفرگڑھ لیہ اور رحیم یارخان میں آباد ہے ۔

ای_ڈی_میکلیگن_ایچ_اے_روز کے مطابق

ذاتوں کا انسائیکلوپیڈیا کتاب میں ای ڈی میکلیگن اور ایچ اے روز نے ڈھینگ جٹ قبیلہ کو شاہ پور کا زراعت پیشہ قبیلہ اور ڈھنگ کو ملتان کا جٹ قبیلہ لکھا ہے۔انگریز تاریخدانوں نے اپنی گزیٹئر اور کتابوں میں ڈھینگ جٹ قبیلہ کو نظرانداز کردیا جوکہ گورداسپور نارووال میں ایک وسیع رقبے اور دیہات کے مالک تھے۔ ڈھینگ کہ علاوہ اور بھی بہت سے جٹ قبائل کو نظرانداز کیا اور انکی تاریخ سے پہلوتہی کی گئی۔

کامران_اعظم_سوہدروی اپنی کتاب پاکستان کی ذاتیں میں لکھتے ہیں"ڈھینگ جٹ قوم کا قبیلہ ہے۔ ڈھینگ سنسکرت یا ہندی کا لفظ ہے ہے جس کے معنی لمبا جوان درازقد والا ہے  یا پھر ایک لمبے آبی پرندے کو کہتے ہیں۔ اور ہندی ہریانوی زبان میں طاقتور دبنگ بہادر شخص کو ڈھینگ کہا جاتا ہے۔

ڈھینگ_سنسکرت_معنی
ڈھینگ سنسکرت زبان کا لفظ ہے جس کے معنی بہت لمبا قدآور اور طاقتور کے ہیں۔اس قبیلہ کے جد امجد یا  بڑے بزرگ کو بہت قدآور لمبا اور طاقتور جوان ہونے کی وجہ سے ڈھینگ کہا جانے لگا۔بعض روایتوں کے مطابق اس کے والدین نے ہی اس کا نام ڈھینگ رکھا اور اس کی آنیوالی نسلیں ڈھینگ کے نام سے موسوم ہوگئی اور ڈھینگ کہلانے لگیں۔ ڈھینگ کو پنجابی لب ولہجہ خاص کر ماجھے کے لب ولہجہ میں ٹینگھ کہا جاتا ھے کیونکہ ان علاقوں میں عموماً "ڈ" ٹ" میں بدل جاتی ھے۔ 
اس کے ڈھینگ کو کہیں ڈھنگ تو کہیں ڈھرنگ بھی کہا جاتا ھے۔

قبول_اسلام
ڈھینگ جٹ خالصتاً مسلمان جٹ قبیلہ جس نے روایات کے مطابق حضرت بہاوالدین زکریا ملتانی رحمۃ اللّٰہ علیہ متوفی 661 ھجری کے دست اقدس پر بارہویں تیرہویں صدی عیسوی میں اسلام قبول کیا۔ اور اسلامی روایات پر عمل پیرا ہوئے ۔
ڈھینگ جٹ قبیلہ کی گائے ذبح کرنے پر ہندوؤں سے لڑائی بھی ہوگئی۔

آبائی_وطن
ڈھینگ کلو کاہلوں جٹوں کا آبائی علاقہ گورداسپور بٹالہ ھے ۔
بلکہ گورداسپور امرتسر نارووال اور سیالکوٹ تک پھیلے ہوئے تھے۔
ڈھینگ جٹ گورداسپور تحصیل بٹالہ ضلع نارووال تحصیل شکرگڑھ میں متعدد دیہات اور گاؤں کے مالک تھے۔ اور دریائے راوی کے ساتھ آباد تھا۔ان میں سر فہرست موضع جھروڑ، دھمبولی، دھوپ سڑی، دوص پور،تختپور ، چوڑا  موضع دیول جرمیاں اور مدوگول کے گاؤں اور موضع جات شامل ہیں۔
1947 کی تقسیم کے بعد گورداسپور کو انڈیا میں شامل کردیا گیا تو ڈھینگ جٹ قبیلہ کو اپنی دیہات زمینیں جائیدادیں ،مال مویشی سب چھوڑ کر پاکستان ہجرت کی اس طرح پورے قبیلہ اور برادری کا شیرازہ بکھر گیا اور منتشر ہو کر پورے پنجاب میں پھیل گیا مختلف علاقوں اور دیہات  میں بعد ہوگئے سوائے ان دیہات کے جو وسطی پنجاب کی غالباً 1900 کی آبادکاری میں ساندل بار میں آباد ہوگئے۔ ساندل بار لائلپور موجودہ فیصل آباد ننکانہ صاحب ٹوبہ ٹیک سنگھ اور جھنگ کے دیہات میں سکونت اختیار کرلی ۔

آبادکاریاں
نارووال ،سیالکوٹ، سرگودھا بھلوال خوشاب ننکانہ صاحب فیصل آباد سمندری ٹوبہ ٹیک سنگھ گوجرہ جھنگ ساہیوال وہاڑی بہاولپور حاصلپور چھونا والہ بہاولنگر چشتیاں ہارون آباد مکلوٹ گنج منچن آباد خانیوال جہانیاں مظفرگڑھ چوک منڈا لیہ ڈھوری اڈا فتح پور رحیم یارخان میں مختلف دیہات میں آباد ہیں۔

پیشہ جات
ڈھینگ جٹ ایک ذراعت پیشہ قبیلہ ہے عمدہ زمیندار اور مال مویشی رکھنے کی ماہر ہیں۔ زراعت کے علاوہ کاروبار اور دیگر معزز پیشوں سے وابستہ ہیں جن میں محکمہ تعلیم ، واپڈا، محکمہ زراعت فوج اور دیگر محکموں میں اعلیٰ عہدوں پر تعینات ہوکر ملک وقوم کی خدمت سر انجام دے رہے ہیں۔ 
اس کے علاوہ اپنے علاقے کی سیاست میں بھی اچھا اثرورسوخ رکھتے ہیں۔
ڈھینگ جٹ اچھے خصائل کے مالک ،مہمان نواز، تواضع پسند، جری اور جٹ روایات کے پاسدار ہیں۔

القاب
ڈھینگ جٹ چوھدری اور سردار کا لاحقہ یا ٹائیٹل استعمال کرتے جبکہ سرگودھا خوشاب کے ڈھینگ نام سے پہلے ملک لکھتے ہیں۔
چودھری بھاگا چودھری  بوٹا ڈھینگ اس قبیلہ کے نامور سردار جنگجو تھے۔جنھوں نےگورداسپورخصوصا دریائے راوی کے بیلے میں اپنے قبیلہ کے دفاع میں بہت سی لڑائیاں لڑی ۔قبیلے کے بڑے بزرگوں سے انکی بہادری کی داستانیں سننے کو ملتی ہیں۔ اور پنجابی میں ان لڑائیوں کو واروں کی شکل میں گایا جاتا ھے ۔جوکہ قبیلے کہ بھانڈ اور میراثی گایا کرتے تھے۔جن میں„ اوچے لمے ٹینگھ جٹ بہادر سورمے، کی وار زبان زد عام تھی۔

ڈھینگ_جٹ_رشتہ_داریاں
ڈھینگ جٹ قبیلہ کی رشتہ داریاں زیادہ تر ماجھے کے جٹ قبائل سے ہیں ۔جن میں وڑائچ، دھیہ، واہلہ،گل،سدھو،کاہلوں،للی،رندھاوا،کلو،باجوہ،سندھو،چیمہ،چٹھہ،ساہی،ڈھلوں،کلار،سانسی وغیرہ شامل ہیں،

حوالہ جات
تحریر:#چودھری_احمد_جواہر_ڈھینگ_جٹ